బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
IND vs BAN: ఆఖరి టీ20కి గాయంతో ఇద్దరు ఔట్
మూడు టీ20ల సిరీస్ 1-1తో ఇప్పటికే సమమవగా.. ఆదివారం రాత్రి ఆఖరి టీ20లో గెలిచిన జట్టుకే సిరీస్ దక్కనుంది. ఈ నేపథ్యంలో.. రెండు జట్లూ సిరీస్‌పై కన్నేసి అమితుమీ తేల్చుకోనున్నాయి.
Samayam Telugu | Updated:
Nov 10, 2019, 03:40PM IST
IND vs BAN: ఆఖరి టీ20కి గాయంతో ఇద్దరు ఔట్
భారత్‌తో విజేత నిర్ణయాత్మక ఆఖరి టీ20కి ముందు బంగ్లాదేశ్‌కి గట్టి ఎదురుదెబ్బ తగిలింది. నాగ్‌పూర్ వేదికగా ఆదివారం రాత్రి 7 గంటల నుంచి మూడో టీ20 మ్యాచ్ జరగనుండగా.. ఈ మ్యాచ్‌కి గాయం కారణంగా ఆల్‌రౌండర్ మసదేక్ హుస్సేన్, ఫాస్ట్ బౌలర్ ముస్తాఫిజుర్ దూరంగా ఉండనున్నట్లు తెలుస్తోంది. గురువారం రాజ్‌కోట్‌లో జరిగిన రెండో టీ20 సమయంలో గాయపడిన ఈ ఇద్దరూ శనివారం బంగ్లాదేశ్ ప్రాక్టీస్ సెషన్‌కి హాజరుకాలేదు. నవంబరు 14 నుంచి రెండు టెస్టుల సిరీస్ ప్రారంభంకానున్న నేపథ్యంలో.. ఈ ఇద్దరికీ విశ్రాంతినివ్వాలని బంగ్లాదేశ్ నిర్ణయించుకున్నట్లు సమాచారం.
ENG vs NZ T20 Super Over: కివీస్‌కి మళ్లీ నిరాశ.. ఇంగ్లాండ్‌దే సిరీస్
స్పిన్ ఆల్‌రౌండర్ హుస్సేన్ రెండో టీ20లో పేలవ బౌలింగ్‌తో నిరాశపరిచాడు. లయ తప్పిన అతని బౌలింగ్‌లో భారత ఓపెనర్ రోహిత్ శర్మ ఉతికారేశాడు. అతను వేసిన తొలి ఓవర్‌లో ఫస్ట్ మూడు బంతుల్నీ సిక్సర్లుగా మలిచిన రోహిత్ శర్మ.. మొత్తంగా ఆ ఓవర్‌లో 21 పరుగులు రాబట్టాడు. ముస్తాఫిజుర్ కూడా సిరీస్‌లో చెప్పుకోదగ్గ ప్రదర్శన ఏమీ కనబర్చలేదు. ఐపీఎల్‌లో ఆడిన అనుభవం ఉన్నా.. ముస్తాఫిజుర్ మాత్రం ధారాళంగా పరుగులిచ్చేశాడు.
Read More: మూడో టీ20పై ట్వీట్‌తో చిక్కుల్లో పడిన గంగూలీ
ఇప్పటికే నిషేధం కారణంగా షకీబ్ అల్ హసన్ సేవల్ని కోల్పోయిన బంగ్లాదేశ్.. ఓపెనర్ తమీమ్ ఇక్బాల్ కూడా టూర్‌కి హ్యాండ్ ఇవ్వడంతో బలహీనంగా కనిపిస్తోంది. అయినప్పటికీ.. తొలి టీ20లో ముష్ఫికర్ రహీమ్ మెరుపు హాఫ్ సెంచరీ బాదడంతో గెలిచిన ఆ జట్టు.. రెండో టీ20లో రోహిత్ శర్మ జోరుతో పరాజయాన్ని చవిచూసింది. దీంతో.. సిరీస్ 1-1తో సమమైన నేపథ్యంలో.. ఈరోజు మూడో టీ20లో గెలిచి సిరీస్ గెలవాలని ఆశిస్తోంది. కానీ.. ఇద్దరు సీనియర్ ఆటగాళ్లు జట్టుకి దూరమవడం ఆ జట్టుపై ప్రభావం చూపనుంది.
Read More: రోహిత్ శర్మ 6, 6, 6 వెనుక ఆ గొడవే కారణమా..?
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.